Øverland skrev også en rekke andre studier, biografier, jubileumsberetninger, anmeldelser, bidrag til leksikon, og var en flittig og populær foredragsholder. Han skrev om Vinland, korstog, thranitterne, kong Karl Johan, Armfeldt, bygdemagasiner og Jotunheimen. Han karakteriseres av Terje Bratberg som «en av de mest produktive historikere Norge har fostret, og produksjonen overvelder ved sitt volum, men også kvalitetsmessig holder det mål».